b'\n_START_ARTICLE_\nRajko Koro\xc5\xa1ec\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0olal se je v Celju ter se nato odlo\xc4\x8dil za \xc5\xa1tudij sloven\xc5\xa1\xc4\x8dine in primerjalne knji\xc5\xbeevnosti na Filozofski fakulteti v Ljubljani, kjer je diplomiral leta 1981. V diplomski nalogi je analiziral drugoosebnega pripovedovalca pri Cankarjevi Nini in s Cankarjem nadaljeval tudi na podiplomskem \xc5\xa1tudiju, saj je dokon\xc4\x8dano magistrsko delo predstavil v debatnem kro\xc5\xbeku Slava, a ga ni nikoli oddal. Namesto da bi sprejel ponujeno mu asistenturo pri Helgi Glu\xc5\xa1i\xc4\x8d, se je odlo\xc4\x8dil za slu\xc5\xbebo srednje\xc5\xa1olskega profesorja.\n_START_SECTION_\nDelo\n_START_PARAGRAPH_\nObjavljal je literarne kritike in spremne besede k pesni\xc5\xa1kim knjigam ter tudi sam pisal. Anga\xc5\xbeiral se je pri uredni\xc5\xa1tvu dveh serij u\xc4\x8dbenikov za sloven\xc5\xa1\xc4\x8dino, Knji\xc5\xbeevnosti (1983\xe2\x80\x931989) in Branj (2001\xe2\x80\x932008). Od leta 2002 dalje je bil spiritus agens zbirke Esej na maturi in nazadnje zbirke Doma\xc4\x8da branja. Deloval je tudi v Lektorskem in Slavisti\xc4\x8dnem dru\xc5\xa1tvu ter pri Centru za sloven\xc5\xa1\xc4\x8dino kot drugi/tuji jezik.'